รัฐบาลไทย-ข่าวทำเนียบรัฐบาล-ธอส.จัดแคมเปญพิเศษครึ่งปีหลัง เอาใจลูกค้าซื้อทรัพย์ NPA ผ่อนดาวน์ดอกเบี้ย 0% นานสูงสุด 48 เดือน สร้างโอกาสทำให้คนไทยมีบ้าน
วันศุกร์ที่ 21 กรกฎาคม 2560
ธอส.จัดแคมเปญพิเศษครึ่งปีหลัง เอาใจลูกค้าซื้อทรัพย์ NPA ผ่อนดาวน์ดอกเบี้ย 0% นานสูงสุด 48 เดือน สร้างโอกาสทําให้คนไทยมีบ้าน
ธนาคารอาคารสงเคราะห์ (ธอส.) สร้างโอกาสทําให้คนไทยมีบ้าน จัดทําแคมเปญผ่อนดาวน์ดอกเบี้ย 0% นานสูงสุด 48 เดือน สําหรับลูกค้าที่ซื้อบ้านมือสอง หรือ ทรัพย์ NPA ธอส. ซึ่งมีทรัพย์ตามเงื่อนไขที่กําหนดกว่า 5,000 รายการ ทั่วประเทศ
ธนาคารอาคารสงเคราะห์ (ธอส.) สร้างโอกาสทําให้คนไทยมีบ้าน จัดทําแคมเปญผ่อนดาวน์ดอกเบี้ย 0% นานสูงสุด 48 เดือน สําหรับลูกค้าที่ซื้อบ้านมือสอง หรือ ทรัพย์ NPA ธอส. ซึ่งมีทรัพย์ตามเงื่อนไขที่กําหนดกว่า 5,000 รายการ ทั่วประเทศ พิเศษ!!! ลูกค้าสามารถเลือกเข้าอยู่อาศัยระหว่างผ่อนดาวน์ เพียงชําระเงินประกันไม่ต่ํากว่า 1.5% ของราคาซื้อทรัพย์ เชื่อดันยอดขายทรัพย์ NPA ปี 2560 เป็นไปตามเป้าหมาย 3,000 ล้านบาท โดย 6 เดือนแรก สามารถขายทรัพย์ได้ 1,947 รายการ มูลค่า 1,077 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสร้างโอกาสทําให้คนไทยมีบ้านได้ง่ายยิ่งขึ้น ธนาคารจึงได้จัดทําแคมเปญ “ผ่อนดาวน์ดอกเบี้ย 0% นานสูงสุด 48 เดือน” สําหรับลูกค้าที่ซื้อทรัพย์ NPA ธอส.ซึ่งมีทรัพย์ตามเงื่อนไข จํานวนกว่า 5,000 รายการทั่วประเทศ เป็นที่ดินเปล่าและห้องชุด ที่ธนาคารถือครองตั้งแต่ 5 ปีขึ้นไป จํานวน 4,501 รายการ และทรัพย์ทุกประเภท (ยกเว้นประเภทที่ดินเปล่าและห้องชุด) ที่ธนาคารถือครองตั้งแต่ 10 ปีขึ้นไป จํานวน 424 รายการ กําหนดเงื่อนไขผ่อนดาวน์ไม่ต่ํากว่า 40% แต่ไม่เกิน 50% ของราคาขายทรัพย์ กรณีลูกค้าผ่อนชําระดี ส่วนที่เหลือสามารถขอสินเชื่อกับธนาคารได้ด้วยเงื่อนไขพิเศษ โดยลูกค้าสามารถเข้าอยู่อาศัยในช่วงผ่อนดาวน์ได้ทันทีเพียงชําระเงินประกันไม่ต่ํากว่า 1.5% ของราคาซื้อ ลูกค้าที่สนใจสามารถติดต่อซื้อทรัพย์ NPA ของ ธอส.ที่เข้าเงื่อนไขได้ ภายในวันที่ 31 ธันวาคม 2560
ทั้งนี้ในวันเสาร์ที่ 22 กรกฎาคม 2560 ธนาคารได้จัด “ประมูลขายบ้านมือสอง หรือ ทรัพย์ NPA ครั้งที่ 2/2560” โดยมีทรัพย์ NPA ทั่วประเทศที่เข้าเงื่อนไขปลอดดอกเบี้ย 4 ปี ออกประมูลจํานวน 917 รายการ จากทรัพย์จํานวนทรัพย์ที่นํามาออกประมูลทั้งหมด 3,910 รายการ แบ่งเป็นทรัพย์ในกรุงเทพฯ และปริมณฑล จํานวน 1,050 รายการ มอบส่วนลดสูงสุด 50% จากราคาปกติ จํานวน 51 รายการ ส่วนทรัพย์ที่ราคาต่ําสุดเริ่มต้นเพียง 40,000 บาทเท่านั้น จํานวน 3 รายการ โดยเป็นห้องชุดในโครงการแฟลตปลาทอง จังหวัดปทุมธานี ขณะที่ทรัพย์ในภูมิภาคที่นําออกประมูลมีจํานวน 2,860 รายการ ซึ่งเป็นทรัพย์ที่ให้ส่วนลดสูงสุด 50% จากราคาปกติมากกว่า 700 รายการ และทรัพย์ที่มีราคาต่ําสุดเริ่มต้นแค่ 30,000 บาทเท่านั้น โดยเป็นทรัพย์ประเภทที่ดินเปล่าขนาด 50 ตารางวาขึ้นไป อาทิ ที่ดินในโครงการหัวหินริมธาร จังหวัดประจวบคีรีขันธ์ โครงการจอมทองฮิลล์ จังหวัดเชียงใหม่ และโครงการคันทรีมารีน่า จังหวัดกาญจนบุรี สําหรับทรัพย์ที่ไม่เข้าเงื่อนไขปลอดดอกเบี้ย 4 ปี ผู้ชนะการประมูลสามารถใช้แคมเปญผ่อนชําระเงินดาวน์ 20% ของราคาประมูลซื้อขาย ดอกเบี้ย 0% นานถึง 24 เดือน หรือหากเทเงินดาวน์ 20% ของราคาประมูลซื้อขาย ส่วนที่เหลืออีก 80% รับสินเชื่อดอกเบี้ย 0% นาน 24 เดือนเช่นกัน
การประมูลทรัพย์ NPA ในเขตกรุงเทพ และปริมณฑลจัดขึ้น ณ ห้องประชุมพิมานมาศ อาคารจอดรถ ชั้น 11 ธอส. สํานักงานใหญ่ พระราม 9 ส่วนทรัพย์ในภูมิภาคจัดประมูล ณ ที่ทําการสาขาของธนาคารทั่วประเทศ ติดต่อสอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์